b'\n_START_ARTICLE_\nSenovo\n_START_SECTION_\nZgodovina kraja\n_START_PARAGRAPH_\nDolina pod ju\xc5\xbenim pobo\xc4\x8djem Bohorja je bila naseljena \xc5\xbee vsaj v mlaj\xc5\xa1i kameni dobi,torej pred okoli 4000 leti. Imamo tudi dokaze, da so pred okoli 2000 leti v dolini prebivali_NEWLINE_Kelti in Rimljani. Prvi znani pisani dokument o obstoju organiziranega \xc5\xbeivljenja v dolini izvira iz leta 895. Moderna zgodovina Senovega je rudarska. Vas v Ob\xc4\x8dini Kr\xc5\xa1ko  se je po drugi svetovni vojni zaradi rjavega premoga razvila v manj\xc5\xa1i kraj, danes na trdo delo spominjajo le \xc5\xa1e ostanki minule dobe, kot sta rudarski rov v osnovni \xc5\xa1oli ali rudarski muzej. Mnogo, mnogo bolj oddaljena zgodovina kraja s hribovito okolico je ledeni\xc5\xa1ka. Domnevno. Senovo se prvi\xc4\x8d omenja 1432 kot vas. Kraj je postal pomembnej\xc5\xa1i po letu 1796, ko je podkovski kova\xc4\x8d Andrej Grabner v okolici odkril premog.Leta 1839 je redno je za\xc4\x8del kopati premog \xc5\xbeelezarski podjetnik Viktor Ruard. Premogovnik je bil 1946 podr\xc5\xbeavljen, do 1984 je deloval kot samostojno podjetje, do 1995, ko so ga zaradi iz\xc4\x8drpanosti nahajali\xc5\xa1\xc4\x8d za\xc4\x8deli zapirati, pa v sklopu Rudnikov rjavega premoga Slovenije. \xc5\xa0e leta 1970 so izkopali na leto preko 200.000 ton premoga. Najve\xc4\x8dja slabost Senovega je ravno cestna povezanost z ostalim svetom. Ta je bila \xc5\xbee od nekdaj slaba. S posodabljanjem makadamskih cest, torej asfaltiranjem, so v dolini za\xc4\x8deli leta 1959. V starih \xc4\x8dasih so otroci iz doline, \xc4\x8de niso stanovali ve\xc4\x8d kot uro hoda od \xc5\xa1ole, hodili v osnovno \xc5\xa1olo v Brestanico. Iz severnega dela doline je prihajalo v \xc5\xa1olo pribli\xc5\xbeno polovica obveznikov. Zaradi pove\xc4\x8danja \xc5\xa1tevila prebivalcev na Senovem po za\xc4\x8detku industrializacije doline, je jeseni leta 1923 tudi Senovo dobilo svojo osnovno \xc5\xa1olo. \xc5\xa0est let je \xc5\xa1ola delovala v neprimernem poslopju, leta 1929 se je pa preselila v novozgrajen, lep objekt, kjer je \xc5\xa1e sedaj. Vodovod, ki ga je TPD leta 1924 zgradila za potrebe delavskih naselij in industrijskih obratov, po drugi svetovni vojni, zaradi pove\xc4\x8danega \xc5\xa1tevila prebivalcev, ni ve\xc4\x8d mogel pokrivati vseh potreb po vodi. V ve\xc4\x8dje naselje se je Senovo razvilo \xc5\xa1ele po 1. svet. vojni, ko so tam za\xc4\x8deli kopati ve\xc4\x8dje koli\xc4\x8dine premoga. Staro Senovo je imelo leta 1910 le 262 prebivalcev, leta 1931 pa \xc5\xbee 977. Najstarej\xc5\xa1e jedro Senovega na levem bregu Senovskega potoka pod Armesom (445 m) se imenuje Vas in je ohranilo nekatere zna\xc4\x8dilnosti nekdanje kme\xc4\x8dke vasi. Novo Senovo je sodobno naselje s stanovanjskimi bloki in dru\xc5\xbeinskimi hi\xc5\xa1ami, zgrajenimi ob Dov\xc5\xa1kem in Belskem potoku v smeri proti Bohorju ter ob Senovskem potoku vse do Brestanice. Sredi\xc5\xa1\xc4\x8de naselja je okoli razpotja cest proti Podsredi in na Dov\xc5\xa1ko, kjer je tudi \xc5\xbeupnijska cerkev Vstalega Odre\xc5\xa1enika, zgrajena po 2. svet. vojni. Tam je tudi upravno poslopje rudnika v zapiranju. Zaradi zmanj\xc5\xa1anja zalog premoga so za\xc4\x8deli po letu 1963, ko je bilo v rudniku zaposlenih do tiso\xc4\x8d ljudi, izkop zmanj\xc5\xa1evati in rudnik postopno zapirati. Rudarji so se prekvalificirali in se zaposlili v tamkaj\xc5\xa1njih obratih Metalne iz Maribora. Leta 1957 so v Dobrovi pod Bohorjem zajeli mo\xc4\x8dan izvir Studen\xc4\x8dno in leta 1958 od njega polo\xc5\xbeili vodovod do Senovega. Naslednje leto so ta vodovod podalj\xc5\xa1ali tudi v Brestanico. Najve\xc4\x8d pebivalcev v celotni zgodovini Senovega je bilo v letu 1953, ko jih je tamkaj prebivalo skoraj 5000. V preteklosti sta v Senovem delovali tudi termoelektrarna in opekarstvo, iskali so tudi mo\xc5\xbenost za cementarstvo, odprli so tudi obrat \xc5\xa1iviljstva, kovinskopredelovalni obrat ter obrat embala\xc5\xbee. Napredno gibanje se je na Senovem razvilo kmalu po 1. svet. vojni. Rudarji so \xc5\xbee 4. novembra 1918 iz rudni\xc5\xa1ke uprave pregnali nem\xc5\xa1ke uradnike. Sredi\xc5\xa1\xc4\x8de naprednega politi\xc4\x8dnega in kulturnega \xc5\xbeivljenja je postal leta 1925 zgrajen delavski dom, v katerem je imelo svoje prostore prosvetno dru\xc5\xa1tvo Svoboda. Na Senovem je bilo mo\xc4\x8dno sredi\xc5\xa1\xc4\x8de narodnoosvobodilnega gibanja v skrajnem jugovzhodnem delu nem\xc5\xa1kega zasedbenega ozemlja. V no\xc4\x8di z 9. na 10. februar 1944 je na svojem pohodu na \xc5\xa0tajersko pri\xc5\xa1la na Senovo XIV. divizija. Skupaj s Kozjanskim bataljonom je napadla oro\xc5\xbeni\xc5\xa1ko postajo ter uni\xc4\x8dila rudni\xc5\xa1ko separacijo, skladi\xc5\xa1\xc4\x8de materiala in strojnico. O tem dogodku pri\xc4\x8da spomenik v parku pred zdravstvenim domom. Takrat se je partizanom pridru\xc5\xbeila avstrijska posadka pribli\xc5\xbeno 300 mo\xc5\xbe z vso opremo in se kot 5. bataljon vklju\xc4\x8dila v Kozjanski odred. Sredi Senovega stoji spomenik padlim borcem NOB in \xc5\xbertvam okupatorja z obmo\xc4\x8dja Senovega._NEWLINE_\xc2\xbb\xc5\xbdal \xc5\xbee pokojni strokovnjak za slapove Anton Ramov\xc5\xa1 , ki je napisal knjigo Slapovi v Sloveniji, je po edinem obisku pobo\xc4\x8dja Bohorja dejal, da naravne znamenitosti najverjetneje pri\xc4\x8dajo o zadnjih sledovih alpske ledeni\xc5\xa1ke doline._NEWLINE_Krajani pod Bohorjem, desetletja priljubljeno izletni\xc5\xa1ko to\xc4\x8dko, o ledeni\xc5\xa1ki zgodovini svojega obmo\xc4\x8dja ne vedo veliko. Mnogi med njimi do pred nekaj leti sploh niso vedeli, kje natan\xc4\x8dno se v gozdovih skrivajo \xc5\xa1tevilni slapovi._NEWLINE_\xc2\xbbDo konca prej\xc5\xa1njega stoletja so slapove bolj ali manj poznali le doma\xc4\x8dini, ki so \xc5\xbeiveli blizu potokov. Svoja vedenja so sicer raz\xc5\xa1irili na \xc4\x8dlane planinskega dru\xc5\xa1tva, a ti se zaradi usmeritve slovenske planinske zveze \xe2\x80\x93 spodbujala je le urejanje starih izletni\xc5\xa1kih poti \xe2\x80\x93 niso odlo\xc4\x8dili za trasiranje nove gozdne poti.'